Calambac Forlag

**Calambac Forlag** er et tysk forlag for skjønnlitteratur, lyrikk, essays og grafisk fremstilte diktsamlinger (*grafisk lyrikk*). Forlaget ble etablert i 2011 og har sitt hovedkontor i byen Niederstetten.

## Historie
Forlaget ble grunnlagt av Elena Moreno Sobrino fra Madrid. Hun studerte filosofi, tysk filologi, romanske språk og oversettelse ved flere universiteter i Berlin, Saarbrücken, Valladolid og Paris. Etter mange år med undervisning og oversettelser, etablerte hun Calambac forlag. Det holdt først til i Saarbrücken, før det i november 2023 flyttet til det historiske rådhuset i Rinderfeld i byen Niederstetten.

## Navn og logo
Navnet *Calambac* er hentet fra det franske ordet for agar-tre, også kjent som paradisholt eller ornehjelm. Den kostelige duften fra dette treet utvikles nettopp gjennom en forfallsprosess. Dette ordspillet ligger til grunn for forlagets navn, som ønsker å spre litteratur som har modnet og utviklet sin kvalitet over tid.

Forlagets logo er basert på et grafisk trykk av den britiske designeren Charles Francis Annesley Voysey.

## Forlagsprofil
Calambac forlag ble etablert med et klart formål: å gjenutgi verk fra anerkjente forfattere fra middelalderen frem til midten av 1900-tallet, og presentere dem i en ny, grafisk utforming. I denne ånden ønsker forlaget også å gi nytt liv til glemte verker og bringe dem tilbake til det litterære livet, slik at de blir tilgjengelige for et moderne, lesende publikum.

### Calambac Classica
Serien Calambac Classica er forlagets nyeste tilvekst. I den tyskspråklige utgaven publiseres nysammenstilte antologier, som fra dikteren Emmy Ball-Hennings, dikt, romaner og utvalgte fortellinger av forfattere som Robert Musil, Ludwig Rubiner og Elisabeth Janstein.

I tillegg har forlaget også gitt ut Den Skandinaviske Bibliotek-serien (de: *Skandinavische Bibliothek*), som presenterer verker fra Norge, Danmark, Finland og Sverige. Blant de norske forfatterne som er representert, finner vi nobelprisvinnerne Bjørnstjerne Bjørnson og Sigrid Undset.


Bjørnstjerne Bjørnson - Der Vater.png|Bjørnstjerne Bjørnson : *Der Vater*
Sigrid Undset - Simonsen.png|Sigrid Undset : *Simonsen*


### Calambac Bilingua
Her publiseres tospråklige utgaver i serien Calambac Bilingua. Serien vektlegger først og fremst oversettelse til tysk av forfattere som er ganske ukjente i den tyskspråklige verden, særlig kvinnelige forfattere som Florencia Pinar, Constance Fenimore Woolson, Sophie de Ségur og Violet Paget. Også anerkjente essayister som Ernest Renan og Paul Gsell er representert i serien.

### Calambac Trilingua
I serien Calambac Trilingua presenteres trespråklige utgaver der originalteksten settes side om side med tysk og et tredje språk, hovedsakelig fransk, engelsk eller spansk. Serien gjør det mulig å oppdage forfattere som lite er kjent utenfor sine hjemland, som den franske forfatteren Amable Tastu – hvis verker er oversatt til tysk og spansk av forlagets grunnlegger Elena Moreno Sobrino og dermed gjort tilgjengelig på tysk for første gang. Etablerte forfattere som H.G. Wells og  Germaine de Staël publiseres i reviderte utgaver.

### Calambac Grafica
De illustrerte diktsamlingene i serien Calambac Grafica er forlagets flaggskip. Serien startet med den ekspresjonistiske lyrikken til Hugo Ball, og har etter hvert fått et eget fornemt utvalg av haiku. Her finnes diktere som Sugita Hisajo og poeter som Masaoka Shiki, Yosa Buson og Kobayashi Issa. Forlagets særegne designtilnærming, der hvert vers tolkes grafisk, omtales som *Graphic Lyric* eller *Graphic Lyric Poetry*.

## Diverse
Calambac forlag har siden 2018 vært gjesteforlag fra Tyskland på *Walfer Bicherdeeg*, bokmessen i Luxembourg.

Forlaget arrangerer regelmessig litteraturarrangementer sammen med tyske og franske bokhandlere, med lesninger på både tysk og fransk.

Et særlig fokus ligger på presentasjon av skandinavisk litteratur, som løpende publiseres i forlagets ulike serie.

## Eksterne lenker
* 
* 
*  Calambac Forlag i Deutsches Literaturarchiv Marbach
*  Calambac Forlag i Luxembourgs nasjonalbibliotek
*  Calambac Forlag i Sveitsisk nasjonalbibliotek
*  Calambac Forlag i Østerrikes nasjonalbibliotek
*  Calambac Forlag på Worldcat
* 

## Referanser